N1 gesluit ná trokke bots, brandDie N1 tussen Beaufort-Wes en Leeu-Gamka is Dinsdag gesluit ná ‘n botsing. (Foto: Verskaf) Die N1 tussen Beaufort-Wes en Leeu-Gamka in die Wes-Kaap is Dinsdag gesluit vir verkeer nadat twee vragmotors reg van voor gebots het. Die vragmotors het ná die botsing aan die brand geraak. Twee mense, vermoedelik die onderskeie bestuurders van die vragmotors, is in die voorval dood. Jandré Bakker, woordvoerder van die provinsiale departement van vervoer, het by navraag aan Maroela Media gesê ’n insleepdiens is tans op die toneel om een van die vragmotors uit die pad te sleep. ’n Stop-en-ry-stelsel sal dan ingestel word om ’n opeenhoping van vragmotors in die omgewing te verlig. Ligte voertuie word tans via Prins Albert herlei.